Europeesk Kolektiif Elsas
At Europeesk Kolektiif Elsas (fransöösk Collectivité européenne d’Alsace (CeA)) as en ferwaltangsianhaid uun Frankrik. Hat as uun't juar 2021 apwoksen ütj jo departmenten Bas-Rhin und Haut-Rhin.

Di 1. Janewoore 2016 san jo ual ferwaltangregiuunen Elsass (Alsace), Champagne-Ardenne an Lothringen (Lorraine) tuupslööden wurden tu det nei regiuun Grand Est. Man uun't Elsas skul det regiunaal eegenoort bewaaret wurd, an so haa jo tau departmenten faan a Boower Rhein an Liager Rhein en wai soocht, am widjerhen tuup tu werkin. Diar as det Europeesk Kolektiif bi ütjkimen.

Geografii 
At Elsas lingt son 190 km faan nuurd tu süüd an 50 km faan waast tu uast. Hat leit waasten faan a struum Rhein, di diar at grens tesken Frankrik an Sjiisklun ütjmaaget. Jinauer üüb a uaster ääg faan a Rhein leit at bundeslun Baden-Württemberg.

Spriaken 
Auer uun't Elsas flook spriaken snaaket wurd, mut diar uk flook spriaken onerracht wurd. Uun Frankrik san a skuulprogramen normoolerwiis ianhaidelk för aal a skuulen. Man uun't Elsas jaft at nü en skuulfääk Regiunaal Kultüür an Spriak.

Bilen

Kwelen

Luke uk diar